Ժաքլին Սյուզան

Ժաքլին Սյուզան (անգլ.՝ Jacqueline Susann օգոստոսի 20, 1918(1918-08-20)[…], Ֆիլադելֆիա, Փենսիլվանիա, ԱՄՆ - սեպտեմբերի 21, 1974(1974-09-21)[…], Նյու Յորք, Նյու Յորք, ԱՄՆ), ամերիկացի գրող, «Տիկնիկների հովիտ» (1966) բեսթսելլերի հեղինակ։


== Կենսագրություն ==


=== Վաղ տարիներ ===
Ժաքլինը ծնվել է Ֆիլադելֆիայում։ Դպրոցում նա եղել է շատ ծույլ, բայց փոխարենը շատ ողջամիտ աշակերտուհի՝ IQ թեստում ունենալով ամենաբարձր գնահատականը։ Դպրոցն ավարտելուց հետո նա չի ընդունվել քոլեջ, այլ մեկնել է Նյու Յորք, որտեղ որոշել է սկսել իր դերասանական կարիերան։ Այնտեղ նա ամուսնացել է Իրվինգ Մենսֆիլդի հետ, ով մամուլի գործակալ էր։ Մենսֆիլդի շնորհիվ Ժաքլինի նկարները հայտնվել են Բրոդվեյ թատրոնի նշանավոր գործակալների մոտ, ինչից հետո Ժաքլինը ստացել է իր առաջին թատերական դերերը։ Որոշ ժամանակ անց Ժաքլինը հայտնվել է կինոյում։


=== Ընտանիք ===
1946 թվականին Սյուզանն ունեցել է Գայ որդուն, որի մոտ շուտով ախտորոշվել է աուտիզմ։ Զույգն ստիպված էր երեխային ուղարկել հատուկ բժշկական հաստատություն, ինչի համար հետագայում Ժաքլինն իրեն շատ է նախատել։
1940-ական թվականների վերջերից սկսած լուրեր են տարածվել Ժաքլինի երկսեռականության մասին, Քերոլ Լենդիսի հետ կապի, ինչպես նաև Կոկո Շանելով և  Բրոդվեյի լեգենդ՝ Էթել Մերմանով հրապուրվելու մասին։ Սակայն Սյուզանի մտերիմ ընկերները հերքել են բոլոր նմանատիպ պնդումները։


== Բուռն աշխատանքային շրջան ==
1950-ական թվականների կեսերից Սյուզանը Նյու Յորքի թերթերից մեկի սյունակն է վարել, իսկ 1960-ական թվականների սկզբին նա հրատարակել է իր առաջին գիրքը՝ նվիրված իր պուդել տեսակի շանը՝ Ժոզեֆին։ Շուտով Ժաքլինի մոտ ախտորոշվել է կրծքագեղձի քաղցկեղ, և 1962 թվականին նրան արել են մասթէկտոմիա (ռուս.՝ мастэктомия): Չնայած դրան, Սյուզանը ձեռնամուխ է եղել իր երկրորդ` Տիկնիկների հովիտ գիրքը գրելուն, որը 1966 թվականին բերել է նրան համաշխարհային ճանաչում։ Գիրքը վաճառվել է տպագրված միլիոնավոր օրինակներով և ճանաչվել է՝ պատմության մեջ ամենալավ վաճառված վեպ։ Այնուամենայնիվ, մինչ նրա հրատարակումը լուրջ խնդիրներ են առաջացել, քանի որ հրատարակիչները չեն ցանկացել նման գրականություն հրատարակել` համարելով որ սյուժեն, որը պատմում է հոլիվուդյան աստղերի անդրկուլիսյան կյանքի մասին, հաջողություն չի ունենա։ Ժաքլինը շատ ջանք է գործադրել իր վեպը առաջ մղելու համար։ Նա շատ է ճանապարհորդել ԱՄՆ-ի գրախանութներով, այնտեղ ինքնագրեր է բաժանել երկրպագուներին, ինչպես նաև շատ է շփվել նրանց հետ։
1967 թվականին «Տիկնիկների հովիտ» վեպը էկրանավորվել է, և գլխավոր դերերից մեկը խաղացել են Փաթի Դյուկը և Շերոն Թեյթը։ Ժաքլին Սյուզանն անձամբ հայտնվել է այդ ֆիլմի դրվագային դերում` վեպի հերոսներից մեկի՝ Ջենիֆեր Նորթի ինքնասպանությունից հետո խաղալով լրագրողուհու դերը։


=== Մահ ===
«Տիկնիկների հովիտ» վեպից հետո Ժաքլինը գրել է ևս չորս հայտնի վեպեր, սակայն  1973 թվականին ստիպված է եղել աշխատանքը թողնել, քանի որ նրա մոտ կրկին հայտնաբերվել է քաղցկեղ։ Սյուզանն այլևս չէր կարող նախկինի պես շրջագայության մեկնել՝ ի պաշտպանություն իր գրքերի։ Նրա առողջությունը վատացել էր, որը թուլացել էր նաև քիմիաթերապիայի արդյունքում։ Նա իր կյանքի վերջին յոթ շաբաթն անցկացրել է հիվանդանոցում քնափության մեջ։ Ժաքլին Սյուզանը մահացել է 1974 թվականի սեպտեմբերի 21-ին, 56 տարեկանում։


== Ճանաչում ==
Ռուսաստանում և հարակից երկրներում Սյուզանի ստեղծագործությունների նկատմամբ հետաքրքրության մեծ աճ նկատվել է 1990-ական թվականների առաջին կեսին, երբ միայն «Տիկնիկների հովիտը» հինգ թարգմանություններով հրատարակել են զանգվածային տպագրության մի քանի տասնյակ հրատարակություններ։
2000 թվականին էկրանավորվել է «Իրական կին» ֆիլմը, որը պատմում է Ժաքլին Սյուզանի կյանքի մասին, որտեղ նրա դերը խաղացել է Բեթ Միդլերը։


== Պատկերասրահ ==

		
		


== Մատենագրություն ==
Ամեն գիշեր, Ժոզեֆի՜նա (1963) ISBN 0-14-303434-0
Տիկնիկների հովիտ (1966) ISBN 0-8021-3519-6
Սիրո մեքենան (1969) ISBN 0-8021-3544-7
Մի անգամը քիչ է (1973) ISBN 0-8021-3545-5
Դոլորես (1976) ISBN 0-553-20958-2
Յարգո (1979) ISBN 0553128558


== Ծանոթագրություններ ==


== Արտաքին հղումներ ==
Ժաքլին Սյուզան (անգլ.) Internet Movie Database կայքում